Βολοντιμίρ Μπιλέτσκι

Ο Βολοντιμίρ Στεφάνοβιτς Μπιλέτσκι (, γεννηθείς το 1950 στην Ουκρανία) είναι Ουκρανός μεταλλειολόγος μηχανικός, επιστήμονας και ερευνητής στον τομέα της εξόρυξης άνθρακα, εκδότης και πολιτικός επιστήμονας. Έχει δημοσιεύσει πολλά τεχνικά άρθρα σχετικά με το θέμα της μεταλλευτικής. Ήταν ο εμπνευστής και συντάκτης της πρώτης ουκρανικής Εγκυκλοπαίδειας της Μεταλλευτικής.

Βιογραφία 
Ο Μπιλέτσκι τελείωσε το λύκειο Βιλνιάνσκ το 1967 και στη συνέχεια σπούδασε στην ηλεκτροτεχνική σχολή του Εθνικού Πανεπιστήμιου Μεταλλευτικής της Ουκρανίας. Μετά την αποφοίτησή του το 1972, εργάστηκε ως μηχανικός στο τμήμα έρευνας της σχολής αυτοματοποίησης των διαδικασιών παρασκευής στο ίδιο πανεπιστήμιο (1974-1975). Το 1975-1976 εργάστηκε ως αρχιμηχανικός στο ανθρακωρυχείο που ανήκε στην Κρατική Εταιρεία Άνθρακα Μακιγίβκα. Στην συνέχεια διετέλεσε βοηθός έρευνας στο ηλεκτρικό τμήμα του Ερευνητικού Ινστιτούτου Μακιγίβκα, στο αντικείμενο της έρευνας για την ασφάλεια στην παραγωγή των ορυχείων (1977-1979). Το 1981 ο Μπιλέτσκι έγινε επικεφαλής ερευνητής στο Εθνικό Τεχνικό Πανεπιστήμιο του Ντόνετσκ.

Το 1986 ο Μπιλέτσκι τελείωσε το μεταπτυχιακό του και το 1994 ολοκλήρωσε το Διδακτορικό του στην Τεχνική Επιστήμη. Το 2004 εξελέγη ακαδημαϊκός από την Ακαδημία Οικονομικών Επιστημών της Ουκρανίας (δημόσια χρηματοδοτούμενο ερευνητικό ίδρυμα μέρος της Εθνικής Ακαδημίας Επιστημών της Ουκρανίας) και το 2005 έγινε αντεπιστέλλον Μέλος του ινστιτούτου.

Από το 2006 ήταν καθηγητής στο τμήμα εμπλουτισμού των μεταλλευμάτων στο Εθνικό Τεχνικό Πανεπιστήμιο του Ντόνετσκ. Το 2012 ο Μπιλέτσκι έγινε Ακαδημαϊκός της Ακαδημίας της Εξόρυξης Επιστημών της Ουκρανίας. Από το 2014 είναι καθηγητής στο Εθνικό Πανεπιστήμιο Γιούρκι Κοντράτιουκ της Πολτάβα. Από το 2017 είναι καθηγητής στο Πολυτεχνικό Πανεπιστήμιο του Χαρκόβου.

Επιστημονική έρευνα και έργα 
Ο Μπιλέτσκι ήταν επιστημονικός συντάκτης της Εγκυκλοπαίδειας της Μεταλλευτικής (1998-2013), η οποία συνέβαλε στην δημιουργία εθνικού ενοποιημένου συστήματος ορολογιών της μεταλλευτικής στην Ουκρανία. Επίσης, δώρισε το περιεχόμενο της εγκυκλοπαίδειας στην Βικιπαίδεια για ελεύθερη χρήση, και τα έχει ενσωματώσει σε χιλιάδες άρθρα που καλύπτουν θέματα επιστήμης και τεχνολογίας της μεταλλουργικής στην Ουκρανική Βικιπαίδεια.

Έχει δημοσιεύσει πάνω από 450 επιστημονικές εργασίες, συμπεριλαμβανομένων περισσότερων από 30 βιβλία (μονογραφίες, βιβλία, λεξικά και εγκυκλοπαίδειες). Είναι επίσης ο συγγραφέας πάνω από 200 άρθρων στην λαϊκή επιστήμη και επιστημονικά περιοδικά. Είναι ιδρυτής και αρχισυντάκτης του εθνικού επιστημονικού και ενημερωτικού-αναλυτικού περιοδικού Σχιντ (από το 1995 είναι ακαδημαϊκό περιοδικό για τη φιλοσοφία, την ιστορία και την οικονομία). Είναι ιδρυτής και συνεκδότης του Κήρυκα του Ντόνετσκ της Επιστημονικής Εταιρείας Σεβτσένκο.

Είναι τακτικός αρθρογράφος της Ουκρανικής Βικιπαίδειας και μέχρι το 2015 ο Μπιλέτσκι είχε δημιουργήσει περισσότερα από 17.000 λήμματα και περισσότερες από 199.000 επεξεργασίες στη Βικιπαίδεια.

Ο Μπιλέτσκι είναι ο ιδιοκτήτης πάνω από 60 διπλωμάτων ευρεσιτεχνίας για διάφορες τεχνολογίες επεξεργασίας και μεταφοράς στην Ουκρανία και τη Ρωσία.

Δημόσιες δραστηριότητες 
Ο Μπιλέτσκι ήταν αρχικά μέλος του Κομμουνιστικού Κόμματος της Ουκρανίας (1975-1990). Αργότερα έγινε συνιδρητής του Λαϊκού Κινήματος της Ουκρανίας (Ρουχ) στο Ντονμπάς. Ο Μπιλέτσκι αποχώρησε από το Ρουχ το 1997. Το 1997-2012, ο Μπιλέτσκι ήταν σύμβουλος των βουλευτών Ο.Β. Κουλίκ, Ιβάν Ντρατς και Ο.Ι. Κλίμενκο του Βερχόβνα Ράντα (Ουκρανικό Κοινοβούλιο).

Ο Μπιλέτσκι είναι συνιδρυτής και επικεφαλής του παραρτήματος Ντόνετσκ της Επιστημονικής εταιρείας Σεβτσένκο (1997), του παραρτήματος του Ντόνετσκ του Συλλόγου Ουκραγίνα-Σβιτ (1997), της Περιφερειακής Ένωσης Ουκρανικής Γλώσσας του Ντόνετσκ (1989). Είναι επικεφαλής της έρευνας και επεξεργασίας του Ουκρανικού Κέντρου-Ίδρυμα Πολιτιστικών Μελετών (Ντόνετσκ, Ουκρανία), το οποίο ιδρύθηκε το 1994. Επί του παρόντος, είναι μέλος της Συμβουλευτικής επιτροπής για Ζητήματα Εθνικοτήτων στη Κρατική Διοίκηση του Ντόνετσκ. 

Ο Μπιλέτσκι έχει λάβει πολλά βραβεία και παράσημα για τις δραστηριότητές του, συμπεριλαμβανομένου του τάγματος της Αξίας (Τρίτης Κατηγορίας) από τον Πρόεδρο της Ουκρανίας Βίκτορ Γιούστσενκο.

Παραπομπές

Εξωτερικοί σύνδεσμοι 

 Συνολικός αριθμός των άρθρων που έχει δημιουργήσει στην Ουκρανική Βικιπαίδεια
 Κατάλογος δημοσιεύσεων και βιογραφικό σημείωμα 
Άρθρα από τον "В. С. Білецький" μέσω του Google Scholar
Βιβλία από τον "В. С. Білецький" μέσω των Βιβλίων Google

Ουκρανοί επιστήμονες
Σοβιετικοί στρατιωτικοί
Βικιπαιδιστές